L'Ajuntament aprova el reglament regulador de les seues borses de treball temporal
29 de juliol 2015

​![](/media/2u3krfbg/1_ayuntamiento-fachada_17_cuerpo.jpg)

El Ple Ordinari del 28 de juliol de 2015, l'Ajuntament de Sagunt ha aprovat de forma definitiva i per unanimitat el reglament que regula la constitució i funcionament de les borses de treball temporal per a cobrir de forma provisional els llocs de treball en l'ajuntament.

 Segons este reglament, l'ordre de crida per a ocupar les vacants s'establirà per ordre successiu de llista en atenció al resultat obtingut pels aspirants en el procediment selectiu d’acord a cada especialitat i amb respecte als principis d'igualtat, mèrit, capacitat i publicitat.   
  
Una vegada a l'aspirant li siga notificat la seua selecció per dos mitjans que ell mateix haja escollit per a la notificació, comptarà amb un termini d'acceptació o renúncia de dos dies hàbils, i en els tres següents haurà d'aportar la documentació necessària. En cas de presentar la renúncia fora de termini se situarà a l'interessat al final de la llista d'inscrits com a penalització.  
  
En el supòsit d'una crida urgent, es localitzarà la persona seleccionada per via telefònica i en cas de no ser localitzada en dues hores, es passarà a la següent de la llista. En cas de renúncia injustificada es procedirà a la baixa automàtica de la borsa de treball, així com per la falta de presentació de documentació injustificada o per la jubilació de l'aspirant.   
La durada d'estes borses d'ocupació serà de dos anys a partir de la primera crida que s'efectue, amb la possibilitat de ser prorrogats a altres dos anys.  
  
Este reglament va ser aprovat inicialment en el ple del 28 d'abril, i després d'haver transcorregut 30 dies per a presentar suggeriments o reclamacions sense haver-se presentat cap, el ple ho ha aprovat definitivament.  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-aprova-el-reglament-regulador-de-les-seues-borses-de-treball-temporal/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-aprova-el-reglament-regulador-de-les-seues-borses-de-treball-temporal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-aprova-el-reglament-regulador-de-les-seues-borses-de-treball-temporal/ "Linked In")
*   [](mailto:?body=https://aytosagunto.es/va/actualitat/l-ajuntament-aprova-el-reglament-regulador-de-les-seues-borses-de-treball-temporal/)